pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการจัดหางาน เพิ่มสกิลเจ้าหน้าที่ ตรวจสอบ คัดกรอง แรงงานไทยที่เดินทางไปทำงานต่างประเทศ
วันเสาร์ที่ 20 กุมภาพันธ์ 2564
กรมการจัดหางาน เพิ่มสกิลเจ้าหน้าที่ ตรวจสอบ คัดกรอง แรงงานไทยที่เดินทางไปทํางานต่างประเทศ
แรงงานไทยที่ต้องการเดินทางไปทํางานต่างประเทศ ต้องไร้ประวัติอาชญากรรม ปลอดปัญหายาเสพติด
นายสุชาติ พรชัยวิเศษกุล อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ห่วงใยปัญหาการแพร่ระบาดของยาเสพติดในกลุ่มแรงงานไทยที่เดินทางไปทํางานต่างประเทศ ที่มีแนวโน้มเพิ่มจํานวนสูงขึ้น ส่งผลกระทบโดยตรงต่อคุณภาพชีวิตของแรงงานไทย ประสิทธิภาพการทํางาน รวมทั้งความเชื่อมั่นการจ้างแรงงานไทยของประเทศผู้รับแรงงาน และตลาดแรงงานไทยในต่างประเทศ จึงได้มอบหมายกรมการจัดหางาน ตรวจสอบ และคัดกรองคนที่ต้องการไปทํางานต่างประเทศอย่างเข้มงวด เพื่อภาพลักษณ์ที่ดีของประเทศไทยต่อสายตานานาประเทศ
นายสุชาติฯ กล่าวว่า กรมการจัดหางาน รับข้อสั่งการรัฐมนตรีว่าการกระทรวงแรงงาน ประสานความร่วมมือกองบัญชาการตํารวจสันติบาล และสํานักงานคณะกรรมการป้องกัน และปราบปรามยาเสพติด เร่งฝึกอบรมเจ้าหน้าที่ตรวจสอบสังเกตพฤติกรรมของผู้เกี่ยวข้องกับยาเสพติด การพิจารณาและตรวจสอบหนังสือรับรองความประพฤติ เพื่อยกระดับความรู้และเชี่ยวชาญของเจ้าหน้าที่ผู้ปฏิบัติงาน ซึ่งเป็นด่านสําคัญในการคัดกรองแรงงานไทยก่อนเดินทางไปทํางานต่างประเทศ โดยวันที่ 20 กุมภาพันธ์ 2564 ได้มอบหมายนายสมชาย มรกตศรีวรรณ รองอธิบดีกรมการจัดหางาน เป็นประธานในพิธีเปิดโครงการฝึกอบรมให้ความรู้แก่เจ้าหน้าที่ เรื่อง การพิจารณาหนังสือรับรองความประพฤติ (CID) และการป้องกัน แก้ไขปัญหายาเสพติดของแรงงานไทย แก่เจ้าหน้าที่กองบริหารแรงงานไทยไปต่างประเทศ และกองทะเบียนจัดหางานกลางและคุ้มครองคนหางาน จํานวน 50 คน เพื่อให้เจ้าหน้าที่ผู้ปฏิบัติงานนําความรู้ที่ได้มาประยุกต์ใช้ในการปฏิบัติงานอย่างมีประสิทธิภาพยิ่งขึ้น
“กรมการจัดหางาน มีภารกิจในการส่งเสริมให้แรงงานไทยไปทํางานต่างประเทศอย่างถูกต้องตามกฎหมาย มีค่าตอบแทน สิทธิประโยชน์ที่เหมาะสม ไม่ถูกหลอกลวง และไปทํางานได้อย่างมีศักดิ์ศรี โดยในปีงบประมาณ 2563 ที่ผ่านมา (ตุลาคม 2562 -กันยายน 2563) มีแรงงานไทยเดินทางไปทํางานต่างประเทศ จํานวน 58,673 คน สร้างรายได้ส่งเงินกลับเข้าประเทศปีละประมาณ 201,000 ล้านบาท” อธิบดีกรมการจัดหางาน กล่าว
สําหรับผู้ที่ต้องการเดินทางไปทํางานในต่างประเทศ สามารถศึกษาข้อมูลเพิ่มเติมได้ที่เว็บไซต์ www.doe.go.th/overseas และสอบถามรายละเอียดได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นายกรัฐมนตรี ยกสถานการณ์โควิด-19 ที่ผ่านมาเป็นบทเรียน พร้อมวิเคราะห์ เรียนรู้ต่อเนื่อง เพื่อรับมือกับสถานการณ์ในปัจจุบัน
วันเสาร์ที่ 6 กุมภาพันธ์ 2564
นายกรัฐมนตรี ยกสถานการณ์โควิด-19 ที่ผ่านมาเป็นบทเรียน พร้อมวิเคราะห์ เรียนรู้ต่อเนื่อง เพื่อรับมือกับสถานการณ์ในปัจจุบัน
นายกรัฐมนตรี ยกสถานการณ์โควิด-19 ที่ผ่านมาเป็นบทเรียน พร้อมวิเคราะห์ เรียนรู้ต่อเนื่อง เพื่อรับมือกับสถานการณ์ในปัจจุบัน
วันนี้ (6 กุมภาพันธ์ 2564) เวลา 8.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พูดคุยถึงการบริหารจัดการกับการระบาดใหม่ของโควิด-19 ในประเทศ ผ่าน PM PODCAST สรุปประเด็นดังนี้
นายกรัฐมนตรีกล่าวถึงการระบาดโควิด-19 ในประเทศครั้งนี้ ไม่ได้เชื่อมโยงกับการระบาดในรอบแรก ที่ไทยสามารถควบคุมการแพร่ระบาดของโควิด-19 ได้ภายในสองเดือน การระบาดในรอบปัจจุบันส่งผลกระทบต่อระบบเศรษฐกิจอย่างต่อเนื่อง จึงต้องนําสถานการณ์ที่ผ่านมาเป็นบทเรียน วิเคราะห์ ประมวลสถานการณ์อย่างต่อเนื่อง ทําให้เกิดการเรียนรู้ เชื่อมั่น สามารถรับมือกับสถานการณ์ดังกล่าวได้มากขึ้น รวมทั้งใช้มาตรการต่างๆ ที่สอดคล้องกับสถานการณ์ โดยตั้งอยู่บนหลักวิชาการและบริบทของประเทศไทย เช่น การปิดสถานประกอบการที่ต้องคํานึงถึงตัวเลขสถิติเพื่อออกมาตรการที่เหมาะสม ปัจจุบันรัฐบาลสามารถเลี่ยงการล็อคดาวน์ เปลี่ยนเป็นการแบ่งพื้นที่และกําหนดมาตรการควบคุมให้เหมาะสมกับความเสี่ยงของพื้นที่ในแต่ละระดับ ลดผลกระทบต่อการใช้ชีวิตประจําวันของประชาชน และลดผลกระทบเศรษฐกิจของประเทศในภาพรวมได้มากที่สุด
นายกรัฐมนตรีเผยช่วงแรกของการระบาดครั้งนี้ หนักหน่วงกว่าที่ผ่านมา เพราะเกิดการระบาดในกลุ่มแรงงานต่างด้าว บ่อนการพนัน ซึ่งระดมสรรพกําลังติดตามสอบสวนโรคทุกราย เพิ่มการตรวจเชิงรุกในพื้นที่โรงงาน ชุมชน โดยใช้มาตรการ Bubble and Seal ไม่ให้มีการระบาดออกนอกพื้นที่ ไม่ต้องปิดโรงงาน และเศรษฐกิจก็ยังสามารถดําเนินต่อไป เมื่อสถานการณ์คลี่คลายลงรัฐบาลจะผ่อนคลายมาตรการควบคุมให้สอดคล้องกับความเป็นจริง พร้อมทั้งกําชับหน่วยงานความมั่นคงให้เฝ้าระวังพื้นที่แนวชายแดน ป้องกันการลักลอบเข้าเมืองอย่างเข้มงวด
นายกรัฐมนตรียังกล่าวถึงการทํางานของหน่วยงานต่างๆ เช่น กระทรวงมหาดไทยได้สร้างกลไกเสริมเชื่อมโยงกับ ศบค. ระดับประเทศ ระดับตําบล บูรณาการร่วมกับกับหน่วยงานสาธารณสุขเพื่อสร้างโครงข่ายเฝ้าระวังทั่วประเทศ ขณะที่กระทรวงกลาโหมและตํารวจ จัดชุดตรวจดูแลสถานประกอบการที่มีความเสี่ยงต่อการแพร่ระบาดให้ดําเนินตามมาตรการป้องกันโรคตามที่ ศบค. กําหนด โดยเฉพาะการเร่งติดตามกลุ่มบุคคลมั่วสุมทําผิดกฎหมาย ที่มีความเสี่ยงต่อการแพร่ระบาด พร้อมทั้งดําเนินการตามกฎหมายอย่างเด็ดขาด สําหรับการทํางานในส่วนของ ศบค. คือการตรวจเชิงรุกควบคู่กับการจัดตั้งโรงพยาบาลสนาม ติดตามสอบสวนผู้ที่มีความเสี่ยง
นายกรัฐมนตรียังย้ําในช่วงท้ายถึงความสําคัญของโรงพยาบาลสนามว่า เป็นทางออกหนึ่งที่สร้างความเชื่อมั่น ช่วยเพิ่มประสิทธิภาพการทํางานของหมอ พยาบาล ในการดูแลทั้งผู้ป่วยนอก ผู้ป่วยใน ผู้ป่วยโควิด ให้ได้รับการดูแลอย่างเหมาะสม รวมทั้งจัดพื้นเหมาะสมให้กับผู้ติดเชื้อ ป้องกันการแพร่เชื้อไปสู่ชุมชน ซึ่งการจัดตั้งโรงพยาบาลสนามต้องเป็นไปตามมาตรฐานที่กําหนดไว้แล้วเพื่อให้ความสําคัญกับความปลอดภัยเป็นอันดับแรกภายใต้การทํางานร่วมกันของกระทรวงสาธารณสุข
......................................
กลุ่มประชาสัมพันธ์และเผยแพร่ สํานักโฆษก
Your browser does not support the video tag.
รัฐบาลไทย-ข่าวทำเนียบรัฐบาล-นายกฯ เป็นห่วงประชาชน ขอเฝ้าระวังพายุฝนฟ้าคะนองและลมกระโชกแรงบริเวณประเทศไทยตอนบน ตั้งแต่วันที่ 7-9 กุมภาพันธ์ 2564
วันเสาร์ที่ 6 กุมภาพันธ์ 2564
นายกฯ เป็นห่วงประชาชน ขอเฝ้าระวังพายุฝนฟ้าคะนองและลมกระโชกแรงบริเวณประเทศไทยตอนบน ตั้งแต่วันที่ 7-9 กุมภาพันธ์ 2564
นายกฯ เป็นห่วงประชาชน ขอเฝ้าระวังพายุฝนฟ้าคะนองและลมกระโชกแรงบริเวณประเทศไทยตอนบน ตั้งแต่วันที่ 7-9 กุมภาพันธ์ 2564
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แจ้งเตือนประชาชนให้เฝ้าระวังอันตรายจากพายุฝนฟ้าคะนองที่จะเกิดขึ้นจากสภาพอากาศในช่วงวันที่ 7- 9 กุมภาพันธ์ 2564 ซึ่งกรมอุตุนิยมวิทยาได้ประกาศว่า บริเวณประเทศไทยตอนบนจะมีพายุฝนฟ้าคะนองกับมีลมกระโชกแรง และมีลูกเห็บตกบางพื้นที่ในบริเวณภาคเหนือและภาคตะวันออกเฉียงเหนือ โดยจะเริ่มมีผลกระทบบริเวณภาคเหนือในวันที่ 7 กุมภาพันธ์ 2564 ส่วนภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล มีผลกระทบในวันที่ 8-9 กุมภาพันธ์ 2564 จึงขอให้ประชาชนในบริเวณดังกล่าวระวังอันตรายจากพายุฝนฟ้าคะนองที่จะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย หลังจากนั้นอุณภูมิจะลดลง 4-6 องศาเซลเซียส ในภาคเหนือและภาคตะวันออกเฉียงเหนือ ส่วนบริเวณภาคกลาง ภาคตะวันออก รวมทั้งกรุงเทพมหานครและปริมณฑล อุณภูมิจะลดลง 2-4 องศาเซลเซียส
นายอนุชา กล่าวเพิ่มเติมว่า ประชาชนสามารถติดตามข้อมูลจากกรมอุตุนิยมวิทยาได้ที่เว็บไซต์ http://www.tmd.go.th หรือสอบถามได้ที่สายด่วนพยากรณ์อากาศ 1182 ตลอด 24 ชั่วโมง
------------------------
รัฐบาลไทย-ข่าวทำเนียบรัฐบาล-โควิดไม่หยุดโคดดิ้ง รัฐบาลเดินหน้าอบรมครู ปูพื้นฐานสู่การเรียนภาษาคอมพิวเตอร์สอดรับยุคดิจิทัล
วันเสาร์ที่ 6 กุมภาพันธ์ 2564
โควิดไม่หยุดโคดดิ้ง รัฐบาลเดินหน้าอบรมครู ปูพื้นฐานสู่การเรียนภาษาคอมพิวเตอร์สอดรับยุคดิจิทัล
โควิดไม่หยุดโคดดิ้ง รัฐบาลเดินหน้าอบรมครู ปูพื้นฐานสู่การเรียนภาษาคอมพิวเตอร์สอดรับยุคดิจิทัล
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้กําหนดให้วาระการพัฒนาคนสู่ศตวรรษที่21 เป็นวาระเร่งด่วน การส่งเสริมให้คนรุ่นใหม่มีทักษะในการคิดวิเคราะห์ และความสามารถในการใช้ภาษาคอมพิวเตอร์ (Coding) เป็นหนึ่งในหัวใจสําคัญ ซึ่งเรื่องนี้ ดร.คุณหญิงกัลยา โสภณพาณิชย์ รัฐมนตรีช่วยว่าการกระทรวงศึกษาธิการ รายงานความก้าวหน้าให้นายกรัฐมนตรีทราบว่า ได้ดําเนินการพัฒนาการเรียนการสอนที่เป็นการปูพื้นฐานทักษะในระดับเด็กเล็ก ก่อนที่จะเข้าสู่การสอนภาษาคอมพิวเตอร์ในชั้นเด็กโต ซึ่งตั้งแต่เล็กเด็กจะต้องมีทักษะในการคิด วิเคราะห์ แยกแยะ การแก้ไขปัญหาในชีวิตประจําวันด้วยเหตุด้วยผล และเมื่อโตขึ้นในระดับมัธยมและอุดมศึกษา พื้นฐานการคิดวิเคราะห์ที่ดีนี้จะส่งผลให้นักเรียนมีความเข้าใจในการเรียนวิชาภาษาคอมพิวเตอร์ได้อย่างมีประสิทธิภาพ
ในช่วงปีที่ผ่านมา สํานักงานการศึกษาขั้นพื้นฐาน (สพฐ.)ร่วมกับ สถาบันส่งเสริมการสอนวิทยาศาสตร์และเทคโนโลยี (สสวท.) จัดอบรมครูออนไลน์หลักสูตรการเรียนรู้ วิทยาการคํานวณ-โคดดิ้งสําหรับครูไปแล้ว 1.4 แสนคน และจะเดินหน้าต่อ ซึ่งขณะนี้มีครูลงทะเบียนขอรับการอบรมทั้งหมด 2 แสนกว่าคน มากไปกว่านั้น สําหรับโรงเรียนขนาดเล็กในพื้นที่ห่างไกล จะมีการสาธิตการประยุกต์ใช้โค้ดดิ้งกับสาระวิชาทั่วไป เพื่อให้นักเรียนเข้าใจถึงการคิดวิเคราะห์ แก้ปัญหาในชีวิตประจําวันที่มีความเหมาะสมกับสภาพแวดล้อมของท้องถิ่น ในขณะที่สํานักงานพัฒนาวิทยาศาสตร์และเทคโนโลยีแห่งชาติ (สวทช.) อีกหน่วยงานสําคัญที่ส่งเสริมการเรียนภาษาคอมพิวเตอร์ในระดับมัธยม ได้พัฒนาสื่อการสอนการเขียนโปรแกรมคอมพิวเตอร์ให้แก่โรงเรียนทั่วประเทศแล้วกว่า 2,200 โรงเรียน
นางสาวรัชดา กล่าวเพิ่มเติมว่า นายกรัฐมนตรีเน้นย้ําเสมอว่าในยุคดิจิทัลนี้ เยาวชนไทยต้องมีทักษะในเรื่องการคิดวิเคราะห์ให้มาก ทั้งเพื่อเป็นประโยชน์ในการแก้ไขปัญหาในชีวิตประจําวันด้วยเหตุด้วยผล และการคิดวิเคราะห์เป็นพื้นฐานสําคัญของการพัฒนาการเรียนรู้ภาษาคอมพิวเตอร์ ซึ่งเป็นทักษะและความรู้ที่ภาคเอกชนต้องการอย่างมาก รัฐบาลพร้อมให้การสนับสนุนในทุกด้านที่จะเป็นการพัฒนาเยาวชนไทยให้มีทักษะสอดรับกับสังคมในยุคดิจิทัล และรู้จักการใช้ศักยภาพของตนเองเพื่อสร้างสรรค์ผลงานที่เป็นประโยชน์ทางเศรษฐกิจและสังคม
------------------------
รัฐบาลไทย-ข่าวทำเนียบรัฐบาล-“ทส. มอบหนังสือแสดงป่าชุมชน 5 ชุมชน พร้อมชื่นชมป่าชุมชนโคกป่าชี หนองห้าง เป็นป่าชุมชนต้นแบบ”
วันเสาร์ที่ 6 กุมภาพันธ์ 2564
“ทส. มอบหนังสือแสดงป่าชุมชน 5 ชุมชน พร้อมชื่นชมป่าชุมชนโคกป่าชี หนองห้าง เป็นป่าชุมชนต้นแบบ”
“ทส. มอบหนังสือแสดงป่าชุมชน 5 ชุมชน พร้อมชื่นชมป่าชุมชนโคกป่าชี หนองห้าง เป็นป่าชุมชนต้นแบบ”
“ทส. มอบหนังสือแสดงป่าชุมชน 5 ชุมชน พร้อมชื่นชมป่าชุมชนโคกป่าชี หนองห้าง เป็นป่าชุมชนต้นแบบ”
วันที่ 6 กุมภาพันธ์ 2564 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานมอบหนังสือแสดงป่าชุมชน พร้อมมอบเงินอุดหนุน โครงการสร้างเศรษฐกิจชุมชนจากป่าชุมชนจังหวัดกาฬสินธุ์ และ ร่วมทํากิจกรรมทําแนวกันไฟเพื่อลดปริมาณเชื้อเพลิง ตามนโยบายชิงเก็บก่อนเผา โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายทรงพล ใจกริ่ม ผู้ว่าราชการจังหวัดกาฬสินธุ์ และผู้บริหารระดับสูงของกระทรวง ร่วมในกิจกรรม ณ ป่าชุมชนโคกป่าชี บ้านหนองห้าง ต.หนองห้าง อ.กุฉินารายณ์ จ.กาฬสินธุ์
นายวราวุธ ได้กล่าวว่า “เป้าหมายของรัฐบาลและกระทรวงฯ ก็คือการเพิ่มพื้นที่ป่าให้ถึงร้อยละ 40 ของประเทศ ซึ่งวันนี้ได้มาเห็นถึงความรักที่มีต่อป่าชุมชน ของชาวบ้านหนองห้าง เมื่อเราดูแลป่า ป่าก็จะดูแลเรา”
นอกจากนั้น นายวราวุธ ยังได้กล่าวเพิ่มอีกว่า ตั้งใจจะเดินทางไปให้ครบทุกจังหวัดทั่วประเทศ เพื่อรับทราบถึงปัญหาที่แท้จริงในด้านทรัพยากรธรรมชาติและสิ่งแวดล้อมของประชาชน
ทั้งนี้ ป่าชุมชนโคกป่าชี บ้านหนองห้าง นี้ เป็นต้นแบบโครงการป่าชุมชน ได้รับพระราชทานธงราษฎรอาสาสมัครพิทักษ์ป่า (รสทป.) จาก สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งปัจจุบันป่าแห่งนี้มีความสมบูรณ์อยู่มาก มีศูนย์ฝึกอบรม และการบริหารจัดการอย่างยั่งยืน
รัฐบาลไทย-ข่าวทำเนียบรัฐบาล-รมว.วราวุธ เปิดโครงการน้ำบาดาลสุดล้ำ ช่วยเกษตรกร กาฬสินธุ์ สนองนโยบายสู้ภัยแล้งของรัฐบาล
วันเสาร์ที่ 6 กุมภาพันธ์ 2564
รมว.วราวุธ เปิดโครงการน้ําบาดาลสุดล้ํา ช่วยเกษตรกร กาฬสินธุ์ สนองนโยบายสู้ภัยแล้งของรัฐบาล
รมว.วราวุธ เปิดโครงการน้ําบาดาลสุดล้ํา ช่วยเกษตรกร กาฬสินธุ์ สนองนโยบายสู้ภัยแล้งของรัฐบาล
รมว.วราวุธ เปิดโครงการน้ําบาดาลสุดล้ํา ช่วยเกษตรกร กาฬสินธุ์ สนองนโยบายสู้ภัยแล้งของรัฐบาล
วันที่ 6 กุมภาพันธ์ 2564 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่บ้านกุดหว้า หมู่ที่ 2 ตําบลกุดหว้า อําเภอกุฉินารายณ์ จังหวัดกาฬสินธุ์ เพื่อติดตามผลการดําเนินโครงการพัฒนาแหล่งน้ําบาดาลเพื่อการเกษตร ด้วยเทคโนโลยีขั้นสูงเพื่อส่งเสริมการเกษตรแปลงใหญ่ ประจําปีงบประมาณ พ.ศ. 2564 พร้อมเปิดโครงการ โดยมี นายทรงพล ใจกริ่ม ผู้ว่าราชการจังหวัดกาฬสินธุ์ ให้การต้อนรับ และมี  นายศักดิ์ดา วิเชียรศิลป์ อธิบดีกรมทรัพยากรน้ําบาดาล เป็นผู้บรรยายให้ข้อมูลรายละเอียดของโครงการดังกล่าว
นายวราวุธ กล่าวว่า “โครงการด้านน้ําบาดาลแห่งนี้ นับเป็นโครงการที่ทันสมัยและมีขนาดใหญ่ที่สุดแห่งหนึ่งของประเทศ ต้องขอบคุณท่านนายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ที่เห็นถึงความสําคัญในปัญหาความเดือดร้อนของประชาชนที่ต้องประสบภัยแล้งอย่างหนัก จึงได้อนุมัติงบประมาณให้กระทรวงฯ มาดําเนินโครงการดังกล่าว”
“การทําเกษตรกรรมจะต้องเป็นการเกษตรแบบใช้น้ําน้อย เพื่อให้เหมาะสมกับบริบทของการนําน้ําบาดาลมาใช้ และเป็นการลดต้นทุนในการผลิต เพิ่มรายได้ให้แก่ครัวเรือน ขอให้ทุกคนใช้น้ําอย่างรู้คุณค่า ในเบื้องต้น กรมทรัพยากรน้ําบาดาลจะเป็นพี่เลี้ยงในการดูแลระบบให้ ก่อนที่จะส่งต่อให้หน่วยงานในพื้นที่ดูแลต่อไป” นายวราวุธ กล่าวเพิ่มเติม
โครงการพัฒนาแหล่งน้ําบาดาลเพื่อการเกษตร ด้วยเทคโนโลยีชั้นสูงเพื่อส่งเสริมการเกษตรแปลงใหญ่ ประจําปีงบประมาณ พ.ศ. 2564 เป็นโครงการบ่อน้ําบาดาลขนาดความจุ 120 ลบ.ม./ ถัง จํานวน 4 ถัง ใช้พลังงานแสงอาทิตย์ขนาด 5,120 วัตต์ จํานวน 4 ชุด ติดตั้งพร้อมเครื่องปั่นกระแสไฟฟ้าขนาด 10 กิโลวัตต์ จํานวน 4 เครื่อง ทําการขุดลึกจากผิวดินเพียง 80 เมตร สามารถสูบน้ําบาดาลขึ้นมาได้มากถึง 12 ลบ.ม./ชั่วโมง มีระยะในการส่งน้ําไกลถึง 3 กิโลเมตร เพื่อใช้ประโยชน์ในพื้นทางการเกษตร จํานวนกว่า 760 ไร่ ผลิตปริมาณน้ําได้กว่า 2 แสน ลบ.ม./ปี
รัฐบาลไทย-ข่าวทำเนียบรัฐบาล-รมว.ทส. เยี่ยมชมพิพิธภัณฑ์สิรินธร มุ่งให้เป็นแหล่งเรียนรู้ด้านธรณีวิทยาที่สำคัญ
วันเสาร์ที่ 6 กุมภาพันธ์ 2564
รมว.ทส. เยี่ยมชมพิพิธภัณฑ์สิรินธร มุ่งให้เป็นแหล่งเรียนรู้ด้านธรณีวิทยาที่สําคัญ
รมว.ทส. เยี่ยมชมพิพิธภัณฑ์สิรินธร มุ่งให้เป็นแหล่งเรียนรู้ด้านธรณีวิทยาที่สําคัญ
รมว.ทส. เยี่ยมชมพิพิธภัณฑ์สิรินธร มุ่งให้เป็นแหล่งเรียนรู้ด้านธรณีวิทยาที่สําคัญ
วันที่ 6 กุมภาพันธ์ 2564 เวลา 14:00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ได้เดินทางไปยังพิพิธภัณฑ์สิรินธร อําเภอสหัสขันธ์ จังหวัดกาฬสินธุ์ ในการเยี่ยมชมพิพิธภัณฑ์ ในส่วนหลุมขุดค้นไดโนเสาร์ภูกุ้มข้าว อาคารนิทรรศการ  และห้องปฏิบัติการทางบรรพชีวินวิทยา เพื่อรับฟังบรรยายสรุป และปัญหาอุปสรรคจากการดําเนินงานห้วงที่ผ่านมา ทั้งนี้ เพื่อให้เป็นแหล่งเรียนรู้ด้านธรณีวิทยา และบรรพชีวินวิทยาที่สําคัญ
สําหรับพิพิธภัณฑ์สิรินธรนั้น กระทรวงทรัพยากรธรรมชาติและสิ่งแวดล้อม โดย กรมทรัพยากรธรณี ได้สร้างอาคารวิจัยขึ้นบริเวณหลุมที่มีการขุดค้นพบไดโนเสาร์ภูกุ้มข้าว ที่มีอายุกว่า 130 ล้านปี นอกจากนั้น ยังมีอาคารปฏิบัติการเพื่อใช้เป็นสถานที่ทําการอนุรักษ์ ศึกษาค้นคว้า และเก็บรวมรวมซากดึกดําบรรพ์ที่สํารวจพบในประเทศไทย ซึ่งศูนย์ศึกษาวิจัยและพิพิธภัณฑ์ไดโนเสาร์ภูกุ้มข้าว หรือ พิพิธภัณฑ์สิรินธร แห่งนี้ นับว่าเป็นศูนย์วิจัยเกี่ยวกับไดโนเสาร์และพิพิธภัณฑ์ไดโนเสาร์แห่งแรกของประเทศไทย โดยได้รับพระราชทานนามจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า “พิพิธภัณฑ์สิริธร”
รัฐบาลไทย-ข่าวทำเนียบรัฐบาล-ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันจันทร์ที่ 8 กุมภาพันธ์ 2564
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๘ กุมภาพันธ์ ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง” โดยมีเจ้าหน้าที่ที่เกี่ยวข้อง ร่วมชมการบันทึกเทป ณ บริเวณอาคารวัฒนธรรมวิศิษฏ์ กระทรวงวัฒนธรรม
โดยรายการจะออกอากาศระหว่างเดือนกุมภาพันธ์ - มีนาคม ๒๕๖๔ ทางสถานีโทรทัศน์ช่อง ๓ HD (๓๓)
รัฐบาลไทย-ข่าวทำเนียบรัฐบาล-พม. รับมอบเครื่องอุปโภคบริโภคที่จำเป็น จากบริษัท แอคท์นาว ชิลเดรนส์ คอนซัลติ้ง จำกัด เพื่อช่วยเหลือกลุ่มเปราะบางตามโครงการ พม. Mobile “ปันสุข สู่ชุมชน”
วันจันทร์ที่ 8 กุมภาพันธ์ 2564
พม. รับมอบเครื่องอุปโภคบริโภคที่จําเป็น จากบริษัท แอคท์นาว ชิลเดรนส์ คอนซัลติ้ง จํากัด เพื่อช่วยเหลือกลุ่มเปราะบางตามโครงการ พม. Mobile “ปันสุข สู่ชุมชน”
พม. รับมอบเครื่องอุปโภคบริโภคที่จําเป็น จากบริษัท แอคท์นาว ชิลเดรนส์ คอนซัลติ้ง จํากัด เพื่อช่วยเหลือกลุ่มเปราะบางตามโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม
วันนี้ (8 ก.พ. 64) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธีรับมอบเครื่องบริโภค รวมมูลค่า 778,604 บาท จากคุณสุชาดา กุลตันติกร ผู้จัดการ บริษัท แอคท์นาว ชิลเดรนส์ คอนซัลติ้ง จํากัด เพื่อสนับสนุนการดําเนินโครงการ พม. Mobile "พม. ปันสุข สู่ชุมชน" ไม่ว่าคุณจะอยู่ที่ไหน พม.จะตามไปเยี่ยม และตู้ “พม. ปันสุข” สําหรับการช่วยเหลือกลุ่มเปราะบางและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)
นางสาวแรมรุ้ง กล่าวว่า กระทรวง พม. ได้ดําเนินโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม เพื่อเข้าไปช่วยเหลือกลุ่มเปราะบาง อาทิ เด็ก เยาวชน ผู้สูงอายุ คนพิการ คนไร้บ้าน และผู้ด้อยโอกาส เป็นต้น รวมทั้งผู้มีรายได้น้อย ที่ได้รับผลกระทบจากโรคโควิด-19 ระลอกใหม่ โดยรถ พม. Mobile จะนําเครื่องอุปโภคบริโภคที่จําเป็น เข้าไปในชุมชนที่เป็นพื้นที่ปิดและมีความยากลําบากในการดําเนินชีวิต โดยในวันนี้ บริษัท แอคท์นาว ชิลเดรนส์ คอนซัลติ้ง จํากัด ได้นําเครื่องอุปโภคบริโภคที่จําเป็นมาบริจาค เพื่อสนับสนุนโครงการฯ และ ตู้ “พม. ปันสุข” ประกอบด้วย 1) ข้าวสาร ถุงละ 5 กิโลกรัม จํานวน 2,500 ถุง 2) น้ํามันพืช จํานวน 2,400 ขวด 3) ปลากระป๋อง จํานวน 25,000 กระป๋อง 4) น้ําดื่ม จํานวน 2,400 ขวด 5) น้ําปลา จํานวน 1,800 ขวด และ 6) นมกล่องรสจืด จํานวน 7,308 กล่อง ทั้งนี้ สําหรับตู้ “พม. ปันสุข” จะมีบริการตั้งอยู่หน้าบริเวณกระทรวงฯ โดยการนําสิ่งของที่ได้รับจากการบริจาค ใส่ในตู้แจกจ่ายให้กลุ่มเป้าหมาย เพื่อช่วยบรรเทาความเดือดร้อนด้านการดํารงชีวิตให้แก่ผู้ได้รับผลกระทบจากโรคโควิด-19
นางสาวแรมรุ้ง กล่าวเพิ่มเติมว่า กระทรวง พม. ขอขอบคุณ บริษัท แอคท์นาว ชิลเดรนส์ คอนซัลติ้ง จํากัด สําหรับการช่วยเหลือกลุ่มเปราะบางที่ได้รับผลกระทบจากโรคโควิด-19 ด้วยการมอบเครื่องอุปโภคบริโภคที่จําเป็น โดยกระทรวง พม. จะนําไปส่งมอบโดยเร็วที่สุด ทั้งนี้ ขอเชิญชวนร่วมกันบริจาคเงินและสิ่งของ เพื่อช่วยเหลือกลุ่มเปราะบางและประชาชนที่ประสบปัญหาเดือดร้อนและอยู่ในภาวะยากลําบากจากการแพร่ระบาดของโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมคณะทำงานโฆษกกระทรวงวัฒนธรรม ครั้งที่ ๑/๒๕๖๔
วันจันทร์ที่ 8 กุมภาพันธ์ 2564
ปลัดวธ.เป็นประธานการประชุมคณะทํางานโฆษกกระทรวงวัฒนธรรม ครั้งที่ ๑/๒๕๖๔
ปลัดวธ.เป็นประธานการประชุมคณะทํางานโฆษกกระทรวงวัฒนธรรม ครั้งที่ ๑/๒๕๖๔
วันที่ ๘ กุมภาพันธ์ ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทํางานโฆษกกระทรวงวัฒนธรรม ครั้งที่ ๑/๒๕๖๔ โดยมี นางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นางนนทพร พรประยุทธ วันงาม ที่ปรึกษากระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารหน่วยงานในสังกัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ศูนย์ประชุมชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.ติดตามมาตรการ Bubble and Seal สมุทรสาคร เข้าดำเนินการแล้วใน 9 โรงงานขนาดใหญ่
วันจันทร์ที่ 8 กุมภาพันธ์ 2564
สธ.ติดตามมาตรการ Bubble and Seal สมุทรสาคร เข้าดําเนินการแล้วใน 9 โรงงานขนาดใหญ่
ปลัดกระทรวงสาธารณสุข ติดตามมาตรการ Bubble and Seal ในโรงงานอุตสาหกรรมขนาดใหญ่ จังหวัดสมุทรสาคร ดําเนินการแล้ว 9 แห่ง ส่งผลให้แนวโน้มสถานการณ์ดีขึ้น อัตราครองเตียงในโรงพยาบาลและโรงพยาบาลสนามลดลง ยังค้นหาผู้ติดเชื้อเชิงรุกในโรงงานขนาดกลาง ขนาดเล็
ปลัดกระทรวงสาธารณสุข ติดตามมาตรการBubble and Seal ในโรงงานอุตสาหกรรมขนาดใหญ่ จังหวัดสมุทรสาคร ดําเนินการแล้ว 9 แห่ง ส่งผลให้แนวโน้มสถานการณ์ดีขึ้น อัตราครองเตียงในโรงพยาบาลและโรงพยาบาลสนามลดลง ยังค้นหาผู้ติดเชื้อเชิงรุกในโรงงานขนาดกลาง ขนาดเล็ก และชุมชนเสี่ยงต่อเนื่อง
วันนี้ (8 กุมภาพันธ์ 2564) ที่ จ.สมุทรสาคร นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหาร ลงพื้นที่ติดตามสถานการณ์โควิด 19 และมาตรการBubble and Seal จ.สมุทรสาคร โดยนายแพทย์เกียรติภูมิกล่าวว่า จากมาตรการ Bubble and Seal ในโรงงานอุตสาหกรรมขนาดใหญ่ ที่กระทรวงสาธารณสุขได้วางแผนควบคุมโรคในพื้นที่ จ.สมุทรสาคร เพื่อป้องกันการแพร่เชื้อเป็นวงกว้างและการแพร่เชื้อสู่ชุมชนพบว่าเป็นไปตามแผนที่วางไว้ ได้รับความร่วมมือจากผู้ประกอบการโรงงานอุตสาหกรรมเป็นอย่างดี ดําเนินการในโรงงานขนาดใหญ่ไปแล้ว 9 แห่ง มีพนักงานรวมกว่า 52,000 คน ส่วนโรงงานขนาดกลาง/ขนาดเล็ก ตลาดสด และในชุมชนเสี่ยง ยังคงเฝ้าระวังค้นหาเชิงรุกต่อเนื่อง เพื่อติดตามและค้นหาผู้ติดเชื้อให้มากที่สุด
นายแพทย์เกียรติภูมิกล่าวต่อว่า จากการทํางานอย่างหนักของทีมกระทรวงสาธารณสุขและทุกหน่วยงานที่เกี่ยวข้องในการเฝ้าระวัง คัดกรอง ค้นหาผู้ติดเชื้อเชิงรุก และการได้รับความร่วมมืออย่างดีจากประชาชนทําให้สถานการณ์ขณะนี้มีแนวโน้มที่ดีขึ้น ส่งผลให้อัตราการครองเตียงในโรงพยาบาลและในโรงพยาบาลสนามลดลง ข้อมูล ณ วันที่ 8 กุมภาพันธ์ 2564 จํานวนเตียงในโรงพยาบาลรัฐ เอกชน ศูนย์ห่วงใยคนสาคร และศูนย์ห่วงใยแรงงานสาคร รวมทั้งหมด 8,030 เตียง มีผู้ติดเชื้อนอนรักษา 2,607 คน คิดเป็นร้อยละ 32.5
หากสถานการณ์ยังคงดีขึ้นเรื่อย ๆ เช่นนี้ คาดว่าจะปรับรูปแบบการใช้ประโยชน์โรงพยาบาลสนามเป็น Factory Quarantine ช่วยอํานวยความสะดวกกับผู้ประกอบการโรงงานอุตสาหกรรม ใช้เป็นที่พักของพนักงาน เพื่อให้ง่ายต่อการควบคุมโรคตามมาตรการ Bubble and Seal นอกจากนี้ได้สั่งการให้จังหวัดเตรียมแผนการจัดฉีดวัคซีนให้กับกลุ่มเป้าหมายต่อไป
*****************************8 กุมภาพันธ์ 2564
รัฐบาลไทย-ข่าวทำเนียบรัฐบาล-สธ.เผยผลเชิงรุกตลาดรถไฟ "สมุทรสาคร" พบติดเชื้อ 87 ราย ไม่พบรายงานเพิ่ม 4 วันแล้ว
วันจันทร์ที่ 8 กุมภาพันธ์ 2564
สธ.เผยผลเชิงรุกตลาดรถไฟ "สมุทรสาคร" พบติดเชื้อ 87 ราย ไม่พบรายงานเพิ่ม 4 วันแล้ว
กระทรวงสาธารณสุข เผยคลัสเตอร์แม่ค้าในตลาดรถไฟ จ.สมุทรสาคร ติดเชื้อในครอบครัว 1 ราย เป็นลูกสะใภ้ ส่วนการคัดกรองเชิงรุกพบติดเชื้อรวม 87 ราย ระบุตั้งแต่วันที่ 4 ก.พ. ยังไม่พบการติดเชื้อเพิ่ม ย้ําจังหวัดที่คุมโรคได้แล้วอาจเจอผู้ติดเชื้อใหม่ได้ แนะประช
กระทรวงสาธารณสุข เผยคลัสเตอร์แม่ค้าในตลาดรถไฟ จ.สมุทรสาคร ติดเชื้อในครอบครัว 1 ราย เป็นลูกสะใภ้ ส่วนการคัดกรองเชิงรุกพบติดเชื้อรวม 87 ราย ระบุตั้งแต่วันที่ 4 ก.พ. ยังไม่พบการติดเชื้อเพิ่ม ย้ําจังหวัดที่คุมโรคได้แล้วอาจเจอผู้ติดเชื้อใหม่ได้ แนะประชาชนต้องร่วมมือ สวมหน้ากาก ล้างมือ และเว้นระยะห่าง
วันนี้ (8 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 186 ราย มาจากระบบเฝ้าระวังในโรงพยาบาล141 ราย คัดกรองเชิงรุกในชุมชน 35 ราย และมาจากต่างประเทศ 10 ราย ไม่มีผู้เสียชีวิตเพิ่ม หายป่วยเพิ่มขึ้น 468 ราย ทําให้ระลอกใหม่ตั้งแต่วันที่ 15 ธันวาคม 2563 -8 กุมภาพันธ์ 2564 มีผู้ติดเชื้อสะสม 19,320 ราย หายสะสม 13,470 ราย เสียชีวิตสะสม 19 ราย ยังรักษาอยู่ 5,831 ราย โดยผู้ติดเชื้อรายใหม่มาจากสมุทรสาคร 163 ราย ปทุมธานีและสมุทรสงครามจังหวัดละ 4 ราย กทม. 3 รายเพชรบุรีและนครปฐมจังหวัดละ 1 ราย ทั้งนี้ ภาพรวมยังควบคุมสถานการณ์ได้ดี ซึ่งการพบผู้ติดเชื้อในจังหวัดที่ไม่มีผู้ติดเชื้อรายใหม่มาหลายวันสามารถเกิดขึ้นได้ เช่น นครปฐมและเพชรบุรี ทีมสอบสวนโรคได้ลงพื้นที่เพื่อควบคุมโรคอย่างรวดเร็วและเต็มที่ เพื่อค้นหาผู้สัมผัสเสี่ยงสูงเสี่ยงต่ํา ดังนั้นประชาชนคงเข้มมาตรการป้องกันตนเองอย่างเต็มที่ สวมหน้ากาก ล้างมือ เว้นระยะห่างและการ์ดไม่ตก
นายแพทย์เฉวตสรร กล่าวต่อว่า กรณีผู้ติดเชื้อบริเวณตลาดรถไฟ ต.มหาชัย จ.สมุทรสาคร พบการติดเชื้อในครอบครัวลูกสะใภ้เพียงรายเดียว เริ่มต้นจากผู้ป่วยหญิงอายุ 46 ปี อาชีพขายหมู ให้ประวัติรับเนื้อหมูจาก อ.โพธาราม จ.ราชุบรี มาขายที่ตลาดรถไฟ เดินทางกลับบ้านที่ อ.อัมพวา จ.สมุทรสงครามทุกวัน เริ่มมีอาการจมูกไม่ได้กลิ่นตั้งแต่วันที่ 22 มกราคม 2564 ไปตรวจหาเชื้อวันที่ 28 มกราคม 2564 ผลพบติดเชื้อ ต่อมาวันที่ 30 มกราคม 2564 พบลูกสะใภ้อายุ 26 ปีมีอาการป่วยเช่นกัน ทราบผลว่าติดเชื้อวันที่ 31 มกราคม 2564 จากกรณีดังกล่าว ได้เร่งค้นหาผู้ติดเชื้อเพิ่มเติมโดยนํารถเก็บตัวอย่างเชื้อชีวนิรภัยพระราชทานไปเชิงรุกค้นหา ตั้งแต่วันที่ 30 มกราคม - 4 กุมภาพันธ์ 2564 พบผู้ติดเชื้อรวม 87 ราย แบ่งเป็นคนไทย 33 ราย อยู่ใน จ.สมุทรสาคร 22 ราย เพชรบุรี 5 ราย กรุงเทพมหานคร นครปฐม และสุพรรณบุรี จังหวัดละ 1 ราย ที่เหลือ เป็นคนเมียนมา 52 ราย และลาว 2 ราย ใน จ.สมุทรสาคร
"ส่วนผู้ติดเชื้อใน จ.เพชรบุรี 5 ราย มาจากอ.บ้านลาด 3 ราย ชะอํา 1 ราย และยังไม่ทราบอําเภออีก 1 ราย โดยรายหนึ่งมีอาชีพขายผักที่ตลาดแม่น้อย มีประวัติไปซื้อผักจากตลาดศรีเมือง จ.ราชบุรี ซึ่งผู้ติดเชื้อทั้ง 5 ราย ไม่มีอาการป่วย มีผู้สัมผัสเสี่ยงสูงทั้งหมด 8 ราย ผลการตรวจหาเชื้อรอบแรกให้ผลเป็นลบ ทั้งนี้หลังเจอผู้ติดเชื้อรายสุดท้ายในวันที่ 4 กุมภาพันธ์ ก็ไม่พบผู้ติดเชื้อเพิ่มเติม คาดว่าสถานการณ์น่าจะควบคุมได้ แต่ยังไม่วางใจทั้งหมด ยังต้องติดตามต่อเนื่อง " นายแพทย์เฉวตสรรกล่าว
****************************8 กุมภาพันธ์ 2564
รัฐบาลไทย-ข่าวทำเนียบรัฐบาล-ตรวจสอบสิทธิ์ โครงการ เราชนะ
วันจันทร์ที่ 8 กุมภาพันธ์ 2564
ตรวจสอบสิทธิ์ โครงการ เราชนะ
วันจันทร์ที่ 8 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สําหรับผู้ที่ลงทะเบียนเข้าร่วมโครงการเราชนะไว้ วันนี้เป็นวันแรกที่ทุกคนสามารถตรวจสอบสถานะการได้รับสิทธิ์ผ่านเว็บไซต์ www.เราชนะ.com โดยผู้ที่ผ่านการคัดกรองคุณสมบัติได้รับสิทธิ์ในโครงการ จะต้องดาวน์โหลดแอปพลิเคชัน “เป๋าตัง” และยืนยันตัวตนด้วยการสแกนใบหน้าเพื่อเปิดใช้งานระบบ และเริ่มใช้จ่ายผ่านแอปเป๋าตังได้ตั้งแต่วันที่ 18 ก.พ.64 เป็นต้นไป ส่วนผู้ที่ลงทะเบียนแล้วได้รับข้อความผ่าน SMS ว่า ลงทะเบียนไม่สําเร็จ สามารถลงทะเบียนใหม่ผ่านเว็บไซต์ เราชนะ.com ได้ทันทีหลังได้รับ SMS จนถึงวันที่ 12 ก.พ. 2564 กรณีมีข้อสงสัย สอบถามข้อมูลเพิ่มเติมได้ที่ ศูนย์ช่วยเหลือผู้เข้าร่วมโครงการเราชนะ โทร 0 2273 9020 หรือธนาคารกรุงไทยทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบกแจ้งผู้ต้องการต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป สามารถอบรมออนไลน์ผ่านระบบ e-Learning ได้แล้ว สะดวก ลดขั้นตอน ลดระยะเวลา
วันจันทร์ที่ 8 กุมภาพันธ์ 2564
กรมการขนส่งทางบกแจ้งผู้ต้องการต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป สามารถอบรมออนไลน์ผ่านระบบ e-Learning ได้แล้ว สะดวก ลดขั้นตอน ลดระยะเวลา
นางจันทิรา บุรุษพัฒน์ รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้พัฒนาระบบการอบรมต่ออายุใบอนุญาตขับรถผ่านระบบ e-Learning ทางเว็บไซต์ www.dlt-elearning.com
สําหรับการอบรมเพื่อขอต่ออายุใบอนุญาตขับรถล่วงหน้าก่อนวันสิ้นอายุไม่เกิน 90 วัน หรือการขอต่ออายุใบอนุญาตขับรถกรณีใบอนุญาตขับรถสิ้นอายุไม่เกิน 1 ปี โดยมีการอบรม 3 ประเภท ได้แก่ การอบรมต่ออายุใบอนุญาตขับรถส่วนบุคคล การอบรมต่ออายุใบอนุญาตขับรถขนส่ง และการอบรมต่ออายุใบอนุญาตขับรถสาธารณะ พบว่าช่วยอํานวยความสะดวกแก่ประชาชนที่ต้องการต่อใบอนุญาตขับรถ เนื่องจากสามารถเข้าอบรม e-Learning ผ่านเว็บไซต์ได้ด้วยตนเองจากสถานที่ใดก็ได้ ตลอด 24 ชั่วโมง
ดังนั้น เพื่อเป็นการอํานวยความสะดวกและตอบสนองความต้องการของประชาชนมากยิ่งขึ้น ขบ. ได้พัฒนาการอบรมออนไลน์เพิ่มอีก 1 ประเภท ได้แก่ การอบรมต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป ใช้ระยะเวลาในการอบรมจํานวน 2 ชั่วโมง รองรับผู้ต้องการต่ออายุใบอนุญาตขับรถยนต์ส่วนบุคคล รถจักรยานยนต์ส่วนบุคคล และรถยนต์สามล้อส่วนบุคคล ที่สิ้นอายุเกิน 1 ปีขึ้นไป หลังจากอบรมเรียบร้อยแล้วต้องบันทึกผลการอบรมไว้เป็นหลักฐาน และมาดําเนินการตามขั้นตอนการต่ออายุใบอนุญาตขับรถที่สํานักงานขนส่งทุกแห่งทั่วประเทศ โดยขั้นตอนจะแตกต่างจากการอบรม 3 ประเภทก่อนหน้านี้ เนื่องจากการต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป จะต้องเข้ารับการทดสอบข้อเขียนหรือทดสอบขับรถเพิ่มเติมแล้วแต่กรณีด้วย
การอบรมผ่านระบบ e-Learning ทางเว็บไซต์ www.dlt-elearning.com ทั้ง 4 ประเภท ได้แก่ การอบรมต่ออายุใบอนุญาตขับรถส่วนบุคคล การอบรมต่ออายุใบอนุญาตขับรถขนส่ง การอบรมต่ออายุใบอนุญาตขับรถสาธารณะ และการอบรมต่ออายุใบอนุญาตขับรถส่วนบุคคล ที่สิ้นอายุเกิน 1 ปีขึ้นไปที่เพิ่มขึ้นมาใหม่นั้น นอกจากจะเป็นการลดขั้นตอนและระยะเวลาการมาติดต่อกับทางราชการของประชาชนแล้ว ยังลดความเสี่ยงจากกิจกรรมที่มีการรวมกลุ่มคนในห้องอบรมเป็นระยะเวลานาน สอดคล้องตามมาตรการทางด้านสาธารณสุขป้องกันการแพร่ระบาดของโรคติดเชื้อไวรัส COVID-19 โดยผลการอบรมออนไลน์มีอายุ 90 วัน นับแต่วันที่ผ่านการอบรม เพื่อให้มีระยะเวลาในการจองคิวล่วงหน้าและเตรียมเอกสารประกอบการดําเนินการให้เรียบร้อย ซึ่งตั้งแต่วันที่ 19 กุมภาพันธ์ 2564 เป็นต้นไป การดําเนินการด้านใบอนุญาตขับรถตามกฎหมายว่าด้วยรถยนต์ และกฎหมายว่าด้วยการขนส่งทางบก ทั้งการขอใหม่ เปลี่ยนชนิด และต่ออายุต้องใช้ใบรับรองแพทย์เป็นเอกสารประกอบในการดําเนินการด้วย ส่วนการอบรมสําหรับผู้ขอรับใบอนุญาตขับรถใหม่ที่ยังไม่เคยมีใบอนุญาตขับรถมาก่อนนั้น ปัจจุบันยังไม่มีการบรรจุไว้ในการอบรมออนไลน์ เนื่องจากจําเป็นต้องมีความเข้มข้นทั้งเรื่องของการอบรมและการสอบปฏิบัติที่ผู้ขอรับต้องเข้ามาแสดงตน ต้องผ่านการอบรมและทดสอบด้วยตนเอง สําหรับผู้ต้องการดําเนินการด้านใบอนุญาตขับรถขอให้จองคิวล่วงหน้าผ่านแอปพลิเคชัน DLT Smart Queue ดาวน์โหลดฟรี iOS: https://apple.co/2GIHARd แอนดรอยด์: http://bit.ly/2IkLpyO หรือเว็บไซต์ https://gecc.dlt.go.th ของกรมการขนส่งทางบก
#กองเผยแพร่และประชาสัมพันธ์
สํานักงานปลัดกระทรวงคมนาคม
รัฐบาลไทย-ข่าวทำเนียบรัฐบาล-โทษว่าด้วยการปรับเป็นพินัย
วันจันทร์ที่ 8 กุมภาพันธ์ 2564
โทษว่าด้วยการปรับเป็นพินัย
วันอาทิตย์ที่ 7 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.ว่าด้วยการปรับเป็นพินัย พ.ศ. ... ซึ่งเป็นส่วนหนึ่งของการปฏิรูปกฎหมายให้เป็นธรรมมากขึ้น โดยเปลี่ยนความผิดเล็กน้อยที่เป็นโทษปรับทางปกครองและอาญา เช่น ไม่แสดงใบขับขี่ สูบบุหรี่ในเขตปลอดบุหรี่ จอดรถขายของริมถนนสาธารณะ ให้เป็นการปรับเป็นพินัย และลงโทษด้วยการปรับเป็นเงินตามความรุนแรงของความผิด หรือกําหนดให้ทํางานบริการสังคมแทน โดยไม่มีการจําคุกหรือกักขัง และไม่ลงบันทึกในประวัติอาชญากรรม เพื่อคุ้มครองสิทธิและเสรีภาพของประชาชน ขณะนี้ร่างกฎหมายได้ผ่านความเห็นชอบของ ครม. แล้ว จะเข้าสู่การพิจารณาของสภาผู้แทนราษฎรต่อไป โดยการจําคุกจะเป็นโทษเฉพาะความผิดร้ายแรงเท่านั้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรมให้สมาคมผู้ขับขี่รถจักรยานยนต์รับจ้างแห่งประเทศไทยเข้าพบ
วันจันทร์ที่ 8 กุมภาพันธ์ 2564
ผู้ช่วยรัฐมนตรีประจํากระทรวงอุตสาหกรรมให้สมาคมผู้ขับขี่รถจักรยานยนต์รับจ้างแห่งประเทศไทยเข้าพบ
ผู้ช่วยรัฐมนตรีประจํากระทรวงอุตสาหกรรมให้สมาคมผู้ขับขี่รถจักรยานยนต์รับจ้างแห่งประเทศไทยเข้าพบ
วันนี้ (8 กุมภาพันธ์ 2564) เวลา 13.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ให้นายเฉลิม ชั่งทองมะดัน นายกสมาคมผู้ขับขี่รถจักรยานยนต์รับจ้างแห่งประเทศไทยและคณะเข้าพบ เพื่อหารือเกี่ยวกับมาตรการของกระทรวงอุตสาหกรรมในการช่วยเหลือหรือผลักดันให้มีการใช้รถจักรยานยนต์ไฟฟ้า ในกลุ่มอาชีพผู้ขับขี่จักรยานยนต์รับจ้าง รวมทั้ง หารือเกี่ยวกับแหล่งเงินกู้ และนําเงินกู้ที่ได้ไปใช้ในการจัดหารถจักรยานยนต์ไฟฟ้ามาใช้ในการประกอบอาชีพ และเพื่อช่วยลดมลพิษต่อไป ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงคมนาคมร่วมสนับสนุนโครงการ “เราชนะ” ลดภาระค่าครองชีพให้กับประชาชนและช่วยเหลือผู้ประกอบการในช่วงสถานการณ์การแพร่ระบาดของเชื้อไวรัส COVID-19
วันจันทร์ที่ 8 กุมภาพันธ์ 2564
กระทรวงคมนาคมร่วมสนับสนุนโครงการ “เราชนะ” ลดภาระค่าครองชีพให้กับประชาชนและช่วยเหลือผู้ประกอบการในช่วงสถานการณ์การแพร่ระบาดของเชื้อไวรัส COVID-19
รัฐบาลไทย-ข่าวทำเนียบรัฐบาล-คำกล่าวบันทึกเทป พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานกล่าวมอบนโยบาย ในการประชุมคณะกรรมการอำนวยการป้องกันและปราบปรามยาเสพติดแห่งชาติ ครั้งที่ 1/2564
วันจันทร์ที่ 8 กุมภาพันธ์ 2564
คํากล่าวบันทึกเทป พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานกล่าวมอบนโยบาย ในการประชุมคณะกรรมการอํานวยการป้องกันและปราบปรามยาเสพติดแห่งชาติ ครั้งที่ 1/2564
คํากล่าวบันทึกเทป พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานกล่าวมอบนโยบาย ในการประชุมคณะกรรมการอํานวยการป้องกันและปราบปรามยาเสพติดแห่งชาติ ครั้งที่ 1/2564
คํากล่าวบันทึกเทป
พลเอก ประยุทธ์ จันทร์โอชา นายกรัฐมนตรี
เนื่องในโอกาสเป็นประธานกล่าวมอบนโยบาย
ในการประชุมคณะกรรมการอํานวยการป้องกันและปราบปรามยาเสพติดแห่งชาติ
ครั้งที่ 1/2564
วันศุกร์ที่ 5 กุมภาพันธ์ 2564
ท่านรัฐมนตรีว่าการกระทรวงยุติธรรม
กรรมการ และผู้เข้าร่วมประชุมทุกท่าน
ผมขอขอบคุณผู้เข้าร่วมประชุมทุกท่าน รวมถึงผู้ที่ส่วนเกี่ยวข้องที่ได้
ให้ความสําคัญกับการป้องกันและปราบปรามยาเสพติด ซึ่งถือเป็นวาระสําคัญของชาติ
ที่รัฐบาลได้ให้ความสําคัญมาโดยตลอด
ที่ผ่านมาทุกท่านได้บูรณาการการทํางานร่วมกันภายใต้กรอบนโยบาย
ด้านยาเสพติด โดยได้มุ่งเน้นการปราบปรามเครือข่ายการค้ายาเสพติดรายใหญ่ การตัดวงจรทางการเงิน รวมทั้งการสืบสวนขยายผลเพื่อยึดทรัพย์สินที่ได้มาโดยไม่บริสุทธิ์
ซึ่งในปี 2564 นี้ ได้กําหนดเป้าหมายการขยายผลและยึดอายัดทรัพย์สินคิดเป็นมูลค่ากว่า 6,000ล้านบาท
ดังนั้น เพื่อให้สามารถบรรลุเป้าหมายที่ตั้งไว้ทุกหน่วยงานที่เกี่ยวข้อง
จึงต้องคํานึงถึงปัจจัยสําคัญ 3 ประการ ดังนี้
1) การพัฒนาบุคลากรให้มีความรู้ความสามารถทั้งทางด้านการสืบสวนสอบสวน รวมไปถึงความสามารถในการใช้เครื่องมือและเทคโนโลยีสมัยใหม่ในการติดตามผู้กระทําความผิด
2) ความพร้อมของเครื่องมือและเทคโนโลยีต่าง ๆ ที่นํามาช่วยสนับสนุนให้การปฏิบัติงานเป็นไปอย่างประสิทธิภาพและประสิทธิผลมากยิ่งขึ้น
3) การปรับปรุงระเบียบข้อกฎหมายต่าง ๆ ให้มีความทันสมัย สอดคล้องกับสภาวะปัจจุบัน และเอื้อต่อการปฏิบัติงาน ซึ่งขณะนี้อยู่ระหว่างการแก้ไขประมวล
ร่างกฎหมายยาเสพติด รวมทั้งแก้ไขข้อจํากัดทางกฎหมายที่เป็นอุปสรรคในการปฏิบัติงาน โดยเฉพาะในเรื่องเกี่ยวกับการยึดทรัพย์สิน ดังนั้น ผมขอให้ผู้มีส่วนเกี่ยวข้องได้เร่งรัดติดตาม เพื่อให้กฎหมายมีผลบังคับใช้โดยเร็ว
นอกจากนี้ ผมขอให้ทุกส่วนราชการบูรณาการการทํางานร่วมกัน โดย น้อมนําพระราโชบายของสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพวดี กรมหลวงราชสาริณีสิริพัชร มหาวัชรราชธิดา ในด้านการป้องกันและบําบัดผู้ติดยาเสพติด รวมทั้งใช้แนวทางการพัฒนาทางเลือกและปรัชญาของเศรษฐกิจพอเพียงมาปรับใช้
เพื่อให้ประชาชนมีคุณภาพชีวิตที่ดี และไม่ยุ่งเกี่ยวกับยาเสพติดอย่างยั่งยืน มาปฏิบัติให้เกิดผลเป็นรูปธรรม
สุดท้ายนี้ ผมขอให้การประชุมประสบผลสําเร็จตามวัตถุประสงค์ที่ตั้งไว้ และขออวยพรให้ทุกท่านและครอบครัว มีสุขภาพแข็งแรง ปราศจากโรคภัยไข้เจ็บโดยทั่วกัน
ขอบคุณครับ
รัฐบาลไทย-ข่าวทำเนียบรัฐบาล-ทะเบียนรถรูปแบบพิเศษ ใส่ชื่อบุคคลได้
วันจันทร์ที่ 8 กุมภาพันธ์ 2564
ทะเบียนรถรูปแบบพิเศษ ใส่ชื่อบุคคลได้
วันเสาร์ที่ 6 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎกระทรวงกําหนดขนาด ลักษณะ และสีของแผ่นป้ายทะเบียน ซึ่งเป็นการกําหนดให้มีป้ายทะเบียนรูปแบบพิเศษ สําหรับรถยนต์นั่งส่วนบุคคลขนาดไม่เกิน 7 ที่นั่ง ให้มีตัวอักษรได้มากกว่า 2 ตัว มีสระและวรรณยุกต์ผสมได้ เพื่อเป็นป้ายทะเบียนประมูลรูปแบบใหม่ โดยอาจใส่เป็นชื่อเฉพาะของบุคคล ที่ไม่ซ้ํากับหมวดอักษรเดิม ไม่ใช้คําหยาบและไม่ขัดต่อศีลธรรม ซึ่งป้ายทะเบียนชุดใหม่นี้จะไม่กระทบต่อการออกป้ายทะเบียนรถแบบปกติที่ประชาชนจองได้ผ่านเว็บไซต์ของกรมการขนส่งทางบก และเลขทะเบียนสวยที่เปิดประมูลเป็นการทั่วไปในปัจจุบัน โดยรายได้จากการประมูลจะนําเข้ากองทุนเพื่อความปลอดภัยในการใช้รถใช้ถนน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ พบอุปทูตรักษาราชการ สถานเอกอัครราชทูตจีน อวยพรปีใหม่ให้ชาวจีน ชาวไทยเชื้อสายจีนพบกับความสุข ความสมหวัง สุขภาพแข็งแรง
วันจันทร์ที่ 8 กุมภาพันธ์ 2564
นายกฯ พบอุปทูตรักษาราชการ สถานเอกอัครราชทูตจีน อวยพรปีใหม่ให้ชาวจีน ชาวไทยเชื้อสายจีนพบกับความสุข ความสมหวัง สุขภาพแข็งแรง
นายกฯ พบอุปทูตรักษาราชการ สถานเอกอัครราชทูตจีน อวยพรปีใหม่ให้ชาวจีน ชาวไทยเชื้อสายจีนพบกับความสุข ความสมหวัง สุขภาพแข็งแรง
วันนี้ (วันที่ 8 กุมภาพันธ์ 2564) เวลา 10.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายหยาง ซิน (Mr. Yang Xin) อุปทูตรักษาราชการ สถานเอกอัครราชทูตสาธารณรัฐประชาชนจีนประจําประเทศไทย ได้เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออวยพรในโอกาสเทศกาลตรุษจีน ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุป ดังนี้
นายกรัฐมนตรีได้กล่าวต้อนรับ นายหยาง ซิน ขอบคุณที่มาขอเข้าพบเพื่ออวยพรเนื่องในเทศกาลตรุษจีน และขอส่งความปรารถนาดีไปยัง ประธานาธิบดีสี จิ้นผิง นายกรัฐมนตรีหลี่ เค่อเฉียง และผู้บริหารของรัฐบาลจีน ตลอดจนประชาชนจีน และชาวไทยเชื้อสายจีนทุกคน ให้ทุกคนพบกับความสุข มีความสมหวัง สุขภาพแข็งแรง ในโอกาสมงคลนี้
อุปทูตรักษาราชการ สถานเอกอัครราชทูตสาธารณรัฐประชาชนจีนประจําประเทศไทย ขอบคุณนายกรัฐมนตรีที่ให้ความสําคัญ ในโอกาสปีใหม่จีนนี้ ประธานาธิบดีสี จิ้นผิง นายกรัฐมนตรีหลี่ เค่อเฉียง ฝากความปรารถนาดีมาถึงนายกรัฐมนตรีและภริยา ขออวยพรให้นายกรัฐมนตรี และประชาชนชาวไทยมีความสุข ประสบความสําเร็จ ปราศจากโรคภัยไข้เจ็บ ในปี 2563 ที่ผ่านมา แม้ว่าจะเป็นปีที่ยากลําบาก แต่ความร่วมมือระหว่างไทย-จีนไม่ได้หยุดนิ่ง สะท้อนความผูกพันและมิตรภาพระหว่างกัน ซึ่งส่งผลให้ไทยและจีนมีความร่วมมือกันเพื่อขับเคลื่อนความสัมพันธ์ได้อย่างต่อเนื่อง
นายกรัฐมนตรีชื่นชมจีนที่ประสบความสําเร็จในการควบคุมสถานการณ์การแพร่ระบาดของโรคโควิด-19 ไทยยืนยันความพร้อมที่จะร่วมมือกับจีนในทุกด้าน โดยเฉพาะการฟื้นฟูเศรษฐกิจและสังคม ของทั้งสองประเทศ จากผลกระทบของสถานการณ์โรคโควิด-19 ซึ่งความร่วมมือกันนี้จะส่งผลต่อยอดสําคัญในการขับเคลื่อนเศรษฐกิจระหว่างภูมิภาคต่อไป ซึ่งอุปทูตรักษาราชการจีนย้ําความร่วมมือด้านเศรษฐกิจระหว่างกันว่าในช่วงปี 2563 มูลค่าการค้าระหว่างไทย-จีนก็ขยายตัว และมีตัวเลขการลงทุนที่ไทยมากที่สุดในภูมิภาค
ทั้งสองฝ่ายต่างชื่นชม และขอบคุณความร่วมมือและความช่วยเหลือที่มีต่อกันในช่วงเวลาแห่งความยากลําบากนี้ ทราบว่าทุกหน่วยงานระหว่างไทย-จีนได้หารือกันผ่านความสัมพันธ์ฉันมิตร ทั้งนี้ นายกรัฐมนตรีกล่าวว่ารัฐบาลไทยยืนยันที่จะจัดหาวัคซีนให้ครอบคลุมร้อยละ 50 ของประชาชนอย่างเร็วที่สุด โดยจะเริ่มฉีดวัคซีนแก่ประชาชนตามที่ได้ กําหนดกลุ่มเสี่ยงที่ต้องการฉีดเร่งด่วนก่อน ซึ่งฝ่ายจีนแจ้งว่า วัคซีนจากบริษัท Sinovac ได้รับอนุญาตจากรัฐบาลจีนให้ส่งออกแล้ว และพร้อมจะส่งมายังประเทศไทยโดยเร็วที่สุด ตามที่ได้ตกลงกันไว้
ในโอกาสนี้ ทั้งสองฝ่ายยินดีที่จะมีความร่วมมือกันในสาขาที่เกี่ยวข้องด้านเศรษฐกิจอย่างต่อเนื่อง ทั้งด้าน E-commerce เขตพัฒนาพิเศษภาคตะวันออก (EEC) ไทยแลนด์ 4.0 ซึ่งนายกรัฐมนตรีได้เชิญชวนให้จีนพิจารณาลงทุนด้านเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG ) ซึ่งประเทศไทยให้ความสําคัญ
รัฐบาลไทย-ข่าวทำเนียบรัฐบาล-ผู้บริหาร ก.อุตฯ ลงพื้นที่เยี่ยมชมโรงงานบริหารจัดการกากอุตสาหกรรม จ.อยุธยา
วันจันทร์ที่ 8 กุมภาพันธ์ 2564
ผู้บริหาร ก.อุตฯ ลงพื้นที่เยี่ยมชมโรงงานบริหารจัดการกากอุตสาหกรรม จ.อยุธยา
ผู้บริหาร ก.อุตฯ ลงพื้นที่เยี่ยมชมโรงงานบริหารจัดการกากอุตสาหกรรม จ.อยุธยา
วันนี้ (8 กุมภาพันธ์ 2564) กระทรวงอุตสาหกรรม โดยนายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม พร้อมด้วย นายสรวุฒิ เนื่องจํานงค์ ประธานคณะกรรมาธิการวัตถุอันตราย สภาผู้แทนราษฎร ร่วมลงพื้นที่ตรวจเยี่ยมโรงงานในจังหวัดพระนครศรีอยุธยา เพื่อศึกษาระบบการจัดการกากอุตสาหกรรมของโรงงานอุตสาหกรรมในพื้นที่ที่มีระบบการจัดการที่ดี และคํานึงถึงสิ่งแวดล้อม
นายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม กล่าวว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้ให้ความสําคัญกับการประกอบกิจการของภาคเอกชนที่เป็นมิตรกับสิ่งแวดล้อม การลงพื้นที่ครั้งนี้ก็เพื่อเยี่ยมชมโรงงานที่มีระบบการบริหารจัดการกากอุตสาหกรรมที่มีประสิทธิภาพ มีระบบการจัดการที่ดี มีมาตรฐานและไม่ส่งผลกระทบต่อชุมชน ซึ่งตรงกับนโยบายรัฐบาล เรื่องแนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) หรือ BCG ซึ่งนับเป็นโรงงานอุตสาหกรรมรายแรกๆที่มีระบบการจัดการกากอุตสาหกรรมแบบครบวงจร และเป็นต้นแบบให้โรงงานอื่น ๆ ในอนาคตได้
โดยการลงพื้นที่ในครั้งนี้ประกอบด้วย โรงงาน 3 แห่ง ได้แก่ 1)บริษัท รีคัฟเวอรี่ เฮ้าส์ จํากัด ประกอบกิจการโรงไฟฟ้า โดยใช้ระบบแปรรูปกากอุตสาหกรรมเพื่อใช้ประโยชน์ด้านพลังงาน Refuse Derived Fuel (RDF) or Solid Recovered Fuel (SRF) โดยคัดแยกและแปรรูปกากอุตสาหกรรมที่มีคุณสมบัติเหมาะสม นําไปผลิตเชื้อเพลิงทดแทน ในการผลิตกระแสไฟฟ้าโดยใช้เชื้อเพลิงจากขยะอุตสาหกรรม เช่น เศษไม้ เศษผ้า มาแปรสภาพเป็นพลังงาน ซึ่งมีกําลังการผลิต 7 เมกะวัตต์ต่อวัน เพื่อนํามาใช้ภายในโรงงาน 1.5 เมกะวัตต์ และจําหน่ายให้ กฟผ. 5.5 เมกะวัตต์ 2)บริษัท เบตเตอร์ เวสท์ แคร์ จํากัด ประกอบกิจการ ทําเชื้อเพลิงผสมจากของเหลวที่มีค่าพลังงานความร้อน นําสารละลายเคมีที่ผ่านการใช้งานแล้ว สารเคมีจําพวกกรดและด่างที่ไม่ใช้แล้วมาผ่านกรรมวิธีทางอุตสาหกรรมเพื่อนํากลับมาใช้ใหม่ และ 3)บริษัท เบตเตอร์ เวิลด์ กรีน จํากัด (มหาชน) ประกอบกิจการผลิตเชื้อเพลิงจากขยะอุตสาหกรรม เพื่อใช้เป็นเชื้อเพลิงสําหรับโรงงานผลิตกระแสไฟฟ้า
รัฐบาลไทย-ข่าวทำเนียบรัฐบาล-รองนายกรัฐมนตรี นายวิษณุฯ ผลักดันการกระจายอำนาจด้านทรัพยากรธรรมชาติและสิ่งแวดล้อม นำร่องแก้ไขปัญหาหมอกควันไฟป่า ลดปัญหาฝุ่นละออง PM 2.5
วันจันทร์ที่ 8 กุมภาพันธ์ 2564
รองนายกรัฐมนตรี นายวิษณุฯ ผลักดันการกระจายอํานาจด้านทรัพยากรธรรมชาติและสิ่งแวดล้อม นําร่องแก้ไขปัญหาหมอกควันไฟป่า ลดปัญหาฝุ่นละออง PM 2.5
รองนายกรัฐมนตรี นายวิษณุ เครืองาม ผลักดันการกระจายอํานาจด้านทรัพยากรธรรมชาติและสิ่งแวดล้อม นําร่องแก้ไขปัญหาหมอกควันไฟป่า ลดปัญหาฝุ่นละออง PM 2.5
วันนี้ (8 กุมภาพันธ์ 2563) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในพิธีลงนามบันทึกความร่วมมือสนับสนุนการกระจายอํานาจด้านทรัพยากรธรรมชาติและสิ่งแวดล้อมระหว่าง 6 หน่วยงาน ได้แก่ สํานักงานปลัดสํานักนายกรัฐมนตรี กรมป่าไม้ กรมอุทยานแห่งชาติ สัตว์ป่าและพันธุ์พืช กรมทรัพยากรทางทะเลและชายฝั่ง สถาบันพัฒนาองค์การชุมชน (องค์การมหาชน) และกรมการส่งเสริมการปกครองท้องถิ่น โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ และนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง ร่วมเป็นสักขีพยานในครั้งนี้ด้วย
ในโอกาสนี้ รองนายกรัฐมนตรีแสดงความชื่นชมความร่วมมือระหว่าง 6 ที่ทําให้เกิดการ ลงนามบันทึกข้อตกลงความร่วมมือสนับสนุนการกระจายอํานาจด้านทรัพยากรธรรมชาติและสิ่งแวดล้อม จํานวน 3 ฉบับ ประกอบไปด้วย 1) บันทึกความร่วมมือ การส่งเสริมและสนับสนุนการปฏิบัติงานด้านการกระจายอํานาจด้านทรัพยากรธรรมชาติและสิ่งแวดล้อม เพื่อส่งเสริมและสนับสนุนการจัดการ อนุรักษ์ และฟื้นฟูทรัพยากรชายฝั่งทะเล การส่งเสริมอาชีพและชุมชนที่ทํากินและอยู่ที่อาศัยในบริเวณพื้นที่ชายฝั่งทะเลให้สมดุลและเป็นมิตรกับสิ่งแวดล้อม 2) บันทึกความร่วมมือ การส่งเสริมและสนับสนุนการปฏิบัติงานด้านการกระจายอํานาจด้านทรัพยากรธรรมชาติและสิ่งแวดล้อม เพื่อส่งเสริมและสนับสนุนงานควบคุมป้องกัน และดับไฟป่า และงานพัฒนาป่าชุมชน โดยเฉพาะชุมชนที่ทํากินและอยู่อาศัยในพื้นที่ป่าสงวนแห่งชาติ และ 3) บันทึกความร่วมมือ การส่งเสริมและสนับสนุนการปฏิบัติงาน หรือการอนุรักษ์ บํารุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ สวนรุกขชาติ เขตรักษาพันธุ์สัตว์ป่า หรือเขตห้ามล่าสัตว์ป่า เพื่อพัฒนาคุณภาพชีวิตของบุคคลและชุมชนที่อยู่อาศัยและทํากินภายในเขตพื้นที่โครงการเกี่ยวกับการอนุรักษ์และดูแลรักษาทรัพยากรธรรมชาติ อย่างยั่งยืนในอุทยานแห่งชาติ เขตรักษาพันธุ์สัตว์ป่าหรือเขตห้ามล่าสัตว์ป่า
ทั้งนี้ รองนายกรัฐมนตรีย้ําถึงความสําคัญในการกระจายอํานาจทั้งในด้านทรัพยากรธรรมชาติและสิ่งแวดล้อม รวมถึงด้านอื่น ๆ เพื่อให้ท้องถิ่นมีส่วนร่วมในการบริหารจัดการ พร้อมมุ่งหวังให้การลงนามบันทึกข้อตกลงฯ จะเป็นการนําร่องแก้ไขปัญหาฝุ่นละอองขนาดเล็ก PM 2.5 ที่เกิดจากหมอกควันและไฟป่าที่จําเป็นต้องแก้ไขอย่างเร่งด่วน และเพื่อเป็นแบบอย่างแนวทางให้หน่วยงานอื่นนําไปปฏิบัติใช้อีกด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ เร่งจัดทำโครงการเขตที่ดินของรัฐแบบบูรณาการ มาตราส่วน 1:4,000 (one map) เพื่อแก้ปัญหาพื้นที่ดินของรัฐไม่ชัดเจน
วันจันทร์ที่ 8 กุมภาพันธ์ 2564
รองนายกรัฐมนตรี พลเอก ประวิตรฯ เร่งจัดทําโครงการเขตที่ดินของรัฐแบบบูรณาการ มาตราส่วน 1:4,000 (one map) เพื่อแก้ปัญหาพื้นที่ดินของรัฐไม่ชัดเจน
รองนายกรัฐมนตรี พลเอก ประวิตรฯ เร่งจัดทําโครงการเขตที่ดินของรัฐแบบบูรณาการ มาตราส่วน 1:4,000 (one map) เพื่อแก้ปัญหาพื้นที่ดินของรัฐไม่ชัดเจน
วันนี้ (8 ก.พ. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการแก้ไขปัญหาการบุกรุกที่ดินของรัฐ (กบร.) ครั้งที่ 1/2564 ผ่านวิดิทัศน์ทางไกล (Video Conference) โดยมีนายวราวุธ ศิลปอาชา รัฐมนตรีกระทรวงทรัพยากรธรรมชาติและสิ่งแวดล้อม เข้าร่วมด้วย โดยรองนายกรัฐมนตรีกล่าวถึงการเร่งจัดทําแผนที่แนวเขตที่ดินของรัฐตามโครงการเขตที่ดินของรัฐแบบบูรณาการ มาตราส่วน 1:4,000 (one map) เพื่อทําให้แนวเขตพื้นที่ดินของรัฐมีความชัดเจนได้ พร้อมกําชับให้เร่งแก้ไขขั้นตอนและระยะเวลาในการอ่าน แปล ตีความภาพถ่ายทางอากาศที่ต้องใช้เวลานานให้มีความรวดเร็วยิ่งขึ้น
โอกาสนี้ กบร. ได้รายงานผลการดําเนินงาน ประจําปีงบประมาณ 2563 สรุปได้ดังนี้ มีการพิจารณากรณีราษฎรโต้แย้งสิทธิในที่ดินของรัฐ รวม 32,574 ราย เนื้อที่ 308,634 ไร่ และได้ข้อยุติรวม 16,178 ราย เนื้อที่ 128,598 ไร่ คิดเป็นร้อยละ 49 โดยสถิติประเภทที่ดินของรัฐที่เข้าสู่กระบวนการแก้ไขปัญหา มี 3 ประเภท ได้แก่ 1. ที่สาธารณประโยชน์ เนื้อที่รวม 120,450 ไร่ 2. ที่ราชพัสดุ เนื้อที่รวม 110,239 ไร่ และ 3. ที่ป่าไม้ เนื้อที่รวม 69,551 ไร่ พร้อมรับทราบความคืบหน้าของ ร่างพระราชบัญญัติปรับปรุงกระทรวง ทบวง กรม (ฉบับที่ ..) พ.ศ. .... (การจัดตั้งสํานักงานคณะกรรมการนโยบายที่ดินแห่งชาติ (คทช.)) ที่ขณะนี้อยู่ระหว่างการนําขึ้นทูลเกล้าทูลกระหม่อมถวายเพื่อพระมหากษัตริย์ทรงลงพระปรมาภิไธย และเมื่อประกาศในพระราชกิจจานุเบกษาแล้ว ให้บังคับใช้เป็นกฎหมายได้
ทั้งนี้ ที่ประชุมเห็นชอบเพิ่มเติม 3 ประเด็น ได้แก่ 1) การแก้ไขปัญหาและป้องกันการบุกรุกที่ดินของรัฐ ตามมาตรการของ กบร. ที่ได้วางแนวทางไว้ จํานวน 2 เรื่อง คือ เรื่องการพิสูจน์สิทธิการครอบครองที่ดินของบุคคลในเขตที่ดินของรัฐ และเรื่อง ขั้นตอนและวิธีการดําเนินงานของคณะอนุกรรมการการอ่านภาพถ่ายทางอากาศ ไปเป็นส่วนหนึ่งของมาตรการของ คทช. 2) อํานาจหน้าที่ของ กบร.จังหวัด กบร.กทม. และคณะอนุกรรมการพิจารณาการพิสูจน์สิทธิของ กบร. จังหวัดนครสวรรค์ ให้ถ่ายโอนไปเป็นอํานาจหน้าที่เพิ่มเติมของคณะอนุกรรมการนโยบายที่ดินจังหวัด (คทช.จังหวัด) และ 3) อํานาจหน้าที่ของคณะอนุกรรมการอ่านภาพถ่ายทางอากาศ ซึ่งเป็นภารกิจเฉพาะด้านที่สําคัญอีกประการหนึ่ง ให้เสนอสํานักงาน คทช. ก่อนนําเสนอให้ คทช. พิจารณาต่อไป
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.เกษตรฯ แก้ปัญหาราคาดาวเรืองตกต่ำ โดยกรมส่งเสริมการเกษตรประสานงานพาณิชย์จังหวัด หาช่องทางการระบายสินค้าเพิ่มเติมพร้อมกับจัดทำแผนบริหารสินค้า ป้องกันปัญหาที่จะเกิดขึ้นต่อไป
วันจันทร์ที่ 8 กุมภาพันธ์ 2564
ก.เกษตรฯ แก้ปัญหาราคาดาวเรืองตกต่ํา โดยกรมส่งเสริมการเกษตรประสานงานพาณิชย์จังหวัด หาช่องทางการระบายสินค้าเพิ่มเติมพร้อมกับจัดทําแผนบริหารสินค้า ป้องกันปัญหาที่จะเกิดขึ้นต่อไป
กระทรวงเกษตรและสหกรณ์แก้ปัญหาราคาดาวเรืองตกต่ํา โดยกรมส่งเสริมการเกษตรประสานงานพาณิชย์จังหวัด หาช่องทางการระบายสินค้าเพิ่มเติมพร้อมกับจัดทําแผนบริหารสินค้า ป้องกันปัญหาที่จะเกิดขึ้นต่อไป
เมื่อวันที่ 7 ก.พ.64 นายฉันทานนท์ วรรณเขจร เลขาธิการสํานักงานเศรษฐกิจการเกษตร โฆษกกระทรวงเกษตรและสหกรณ์ ชี้แจงกรณีแก้ปัญหาราคาดาวเรืองตกต่ําในสถานการณ์โควิด-19 ระลอกใหม่ว่า สํานักงานเกษตร จ.นครราชสีมา ลงพื้นที่ตรวจสอบข้อเท็จจริงจากเกษตรกรในพื้นที่ อ.ครบุรี จ.นครราชสีมา ซึ่งปลูกดอกดาวเรือง รวมประมาณ 79 ไร่ ซึ่งปกติจะมีพ่อค้ามารับซื้อจากเกษตรกรไปจําหน่ายที่ปากคลองตลาด กทม. แต่เนื่องจากสถานการณ์การแพร่ระบาดของเชื้อไวรัสโควิด-19 วัดบางแห่งปิด และวัดที่สั่งซื้อเป็นประจํา ลดจํานวนการซื้อลง ทําให้พ่อค้าไม่รับซื้อจากเกษตรกร อย่างไรก็ตาม กรมส่งเสริมการเกษตรได้ประสานงานกับพาณิชย์จังหวัด เพื่อหาช่องทางการระบายสินค้าเพิ่มเติมพร้อมกับจัดทําแผนบริหารสินค้า เพื่อป้องกันปัญหาที่จะเกิดขึ้นต่อไป
ด้าน กระทรวงพาณิชย์ กรมการค้าภายใน ได้ชี้แจงเพิ่มเติมว่า ดอกดาวเรืองมีปริมาณผลผลิตเพิ่มขึ้น ขณะที่ด้านความต้องการใช้ลดลงค่อนข้างมาก ซึ่งเป็นผลกระทบจากสถานการณ์การแพร่ระบาดของเชื้อไวรัสฯ เนื่องจากดอกดาวเรืองจะใช้มากในด้านวัฒนธรรม-ศาสนา-การท่องเที่ยว จากการติดตามความเคลื่อนไหวของราคาดอกดาวเรืองปัจจุบัน (7 ก.พ.64) ราคาดอกดาวเรืองปรับขึ้นตามภาวะตลาดรองรับเทศกาลตรุษจีน โดยราคามีแนวโน้มจะปรับขึ้นอีกระดับหนึ่ง ทั้งนี้ สํานักงานพาณิชย์ จ.นครราชสีมา จะร่วมกับเกษตรจังหวัดลงพื้นที่แหล่งปลูกดอกดาวเรือง เพื่อสํารวจสถานการณ์ข้อเท็จจริง และเชื่อมโยงการจําหน่ายดอกดาวเรืองที่มีปัญหาด้านตลาดรองรับ เพื่อบรรเทาความเดือดร้อนให้แก่เกษตรกรผู้ปลูกดอกดาวเรืองต่อไป
--------------------
รัฐบาลไทย-ข่าวทำเนียบรัฐบาล-ธ.ก.ส.จัดตลาดนัดตรุษจีนและของดีวิถีชุมชน หนุนสินค้าเกษตรกร ฝ่าวิกฤตโควิด-19
วันจันทร์ที่ 8 กุมภาพันธ์ 2564
ธ.ก.ส.จัดตลาดนัดตรุษจีนและของดีวิถีชุมชน หนุนสินค้าเกษตรกร ฝ่าวิกฤตโควิด-19
ธ.ก.ส.จัดตลาดนัดรับเทศกาลตรุษจีน ระหว่าง 9 – 11 กุมภาพันธ์นี้ และพบกับตลาดนัดของดี วิถีชุมชน ซึ่งนําสินค้าจากเกษตรกรลูกค้า วิสาหกิจชุมชน และผู้ประกอบการ SMEs เกษตร กว่า 50 บูธ มาจําหน่าย วันที่ 23 – 25 กุมภาพันธ์ 2564 ณ บริเวณหน้า ธ.ก.ส. สํานักงานใหญ่
ธ.ก.ส.จัดตลาดนัดรับเทศกาลตรุษจีน รวบรวมสินค้าเกษตรและผลิตภัณฑ์ชุมชนจากเกษตรกรลูกค้าที่ได้รับผลกระทบจากการแพร่ระบาดของเชื้อไวรัสโควิด-19 อาทิ กุ้งก้ามกราม ส้มโอ เมล่อนญี่ปุ่น ขนมเทียน ขนมเข่ง ช่วยเพิ่มช่องทางการจําหน่ายสินค้า สร้างอาชีพ สร้างรายได้แก่เกษตรกรลูกค้า ระหว่าง 9 – 11 กุมภาพันธ์นี้ และพบกับตลาดนัดของดี วิถีชุมชน ซึ่งนําสินค้าจากเกษตรกรลูกค้า วิสาหกิจชุมชน และผู้ประกอบการ SMEs เกษตร กว่า 50 บูธ มาจําหน่าย วันที่ 23 – 25 กุมภาพันธ์ 2564 ณ บริเวณหน้า ธ.ก.ส. สํานักงานใหญ่ กรุงเทพฯ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดตลาดสินค้าจากเกษตรกรช่วงเทศกาลตรุษจีน ระหว่างวันที่ 9 – 11 กุมภาพันธ์ 2564 ณ บริเวณหน้า ธ.ก.ส. สํานักงานใหญ่ กรุงเทพฯ โดยนําผลผลิตทางการเกษตรและผลิตภัณฑ์ชุมชนจากเกษตรกรลูกค้าที่ได้รับผลกระทบจากการ แพร่ระบาดของเชื้อไวรัสโควิด-19 เพื่อให้เกษตรกร วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ และกระตุ้นให้มีเงินหมุนเวียนในระบบเศรษฐกิจ โดยในครั้งนี้มีบูธจําหน่ายสินค้ากว่า 10 บูธ อาทิ กุ้งก้ามกราม และไก่-หมูต้ม จังหวัดราชบุรี ส้มโอ จังหวัดพิจิตร เมล่อนญี่ปุ่น จังหวัดพระนครศรีอยุธยา ขนมเทียน ขนมเข่ง จังหวัดสงขลา และปอเปี๊ยะสด จังหวัดระยอง เป็นต้น
นอกจากนี้ ยังมีการจัดตลาดนัดของดี วิถีชุมชน ระหว่างวันที่ 23 – 25 กุมภาพันธ์ 2564 ณ บริเวณหน้า ธ.ก.ส. สํานักงานใหญ่ กรุงเทพฯ เพื่อให้เกษตรกร ทายาทเกษตรกร วิสาหกิจชุมชน และผู้ประกอบการ SMEs เกษตร นําสินค้ามาจําหน่ายรวมกว่า 50 บูธ
ทั้งนี้ เพื่อให้เป็นไปตามแนวทางการป้องกันโรคของกรมควบคุมโรค กระทรวงสาธารณสุข ธ.ก.ส. ได้จัดเตรียมมาตรการรักษาความสะอาดที่รัดกุม มีการจัดที่นั่งและอาคารสถานที่ตามหลักการเว้นระยะห่างทางสังคม (Social Distancing) รวมทั้งการตรวจวัดอุณหภูมิก่อนเข้าใช้ตลาด การล้างมือด้วยเจลแอลกอฮอล์ การสแกน QR Code “ไทยชนะ” ในการลงทะเบียนเข้าออกตลาด การสวมใส่หน้ากากอนามัยตลอดเวลาทั้งผู้ขายและผู้ซื้อ
“ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าจากผู้ผลิตสู่ผู้บริโภคโดยตรง ในงานเทศกาลตรุษจีน วันที่ 9 - 11 กุมภาพันธ์ 2564 และตลาดนัดของดี วิถีชุมชน วันที่ 23 – 25 กุมภาพันธ์ 2564 ณ บริเวณหน้า ธ.ก.ส. สํานักงานใหญ่ บางเขน เพื่อสร้างรายได้ สร้างอาชีพ และเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ให้ก้าวผ่านวิกฤตโควิด-19 และผลิตสินค้าคุณภาพเพื่อกระตุ้นระบบเศรษฐกิจฐานรากของประเทศต่อไป” นายสมเกียรติกล่าว